ທ່ານເລຂາທິການໃຫຍ່ ຫງວຽນຟຸຈ້ອງຕ້ອນຮັບ
ທ່ານປະທານ John Bachtell
(ພາບ: TTXVN)
ຕອນບ່າຍວັນທີ 01/04, ຢູ່ສຳນັກງານສູນກາງພັກ, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຟຸຈ້ອງ ໄດ້ໃຫ້ການຕ້ອນຮັບຄະນະຜູ້ແທນຂັ້ນສູງພັກກອມມູນິດອາເມລິກາ ໂດຍທ່ານປະທານ John Bachtell ນຳໜ້າ, ມາຢ້ຽມຢາມ ແລະ ເຮັດວຽກຢູ່ຫວຽດນາມ. ທີ່ການຕ້ອນຮັບ, ທ່ານເລຂາທິການໃຫຍ່ ຫງວຽນຟຸຈ້ອງ ເນັ້ນໜັກເຖິງແຜນນະໂຍບາຍຖືເປັນສຳຄັນ ແລະ ບຸລິມະສິດການພົວພັນກັບບັນດາພັກອ້າຍນ້ອງ, ເພື່ອນມິດທີ່ເປັນມູນເຊື້ອ, ພ້ອມທັງເພີ່ມທະວີການພົວພັນກັບບັນດາພັກການເມືອງສຳຄັນຂອງປະເທດຕ່າງໆ, ໃນນັ້ນມີພັກກອມມູນິດອາເມລິກາ; ສະເໜີໃຫ້ 2 ຝ່າຍສົມທົບກັນເພື່ອຊອກຫາຄວາມສາມາດໃນການຮ່ວມມືຢ່າງລະອຽດ ເພື່ອໃຫ້ການພົວພັນລະຫວ່າງ 2 ພັກແທດຈິງກວ່າ.
ສ່ວນທ່ານປະທານ John Bachtell ເນັ້ນໜັກວ່າ, ຍາມໃດພັກກອມມູນິດອາເມລິກາ ກໍຖືເປັນສຳຄັນການພົວພັນທີ່ເປັນມູນເຊື້ອ, ສາມັກຄີ ສະໜິດຕິດພັນກັບພັກກອມມູນິດຫວຽດນາມ; ສະໜັບສະໜູນແຜນນະໂຍບາຍຂອງພັກ, ລັດຫວຽດນາມ ເພີ່ມທະວີການພົວພັນລະຫວ່າງ 2 ລັດຫວຽດນາມ ແລະ ອາເມລິກາ.
ແລະກໍໃນວັນດຽວກັນ, ຄະນະຜູ້ແທນຂັ້ນສູງພັກກອມມູນິດອາເມລິກາ ໄດ້ມີການເຈລະຈາກັບຄະນະຜູ້ແທນພັກກອມມູນິດຫວຽດນາມ ໂດຍທ່ານ ຮ່ວາງບິ່ງກວນ, ຫົວໜ້າຄະນະພົວພັນຕ່າງປະເທດສູນດາງ ເປັນຫົວໜ້າຄະນະ. 2 ຝ່າຍໄດ້ແຈ້ງໃຫ້ກັນຊາບກ່ຽວກັບສະພາບການຂອງແຕ່ລະພັກ ແລະ ແລກປ່ຽນບາງບັນດາພາກພື້ນ ແລະ ສາກົນທີ່ຕ່າງຝ່າຍຕ່າງມີຄວາມສົນໃຈ, ປຶກສາຫາລືບັນດາມາດຕະການເພີ່ມທະວີການພົວພັນລະຫວ່າງ 2 ພັກ…
(ແຫຼ່ງຄັດຈາກ VOV)